2. ลักษณะการประกอบธุรกิจ

1.  ความเป็นมา

ตามมติคณะรัฐมนตรี เมื่อวันที่ 30 พฤศจิกายน 2542
อนุมัติแผนการระดมทุนจากภาคเอกชนในโครงการโรงไฟฟ้าราชบุรี โดยการจัดตั้งบริษัท
ผลิตไฟฟ้าราชบุรีโฮลดิ้ง จำกัด แล้วระดมทุนโดยเสนอขายหุ้นให้แก่ประชาชนทั่วไป
และนำบริษัทฯเข้าจดทะเบียนในตลาดหลักทรัพย์ฯ พร้อมกันนี้
ได้แต่งตั้งคณะกรรมการดำเนินการระดมทุนจากภาคเอกชนในโครงการโรงไฟฟ้าราชบุรี
(คณะกรรมการดำเนินการฯ) ประกอบด้วย
เลขาธิการคณะกรรมการนโยบายพลังงานแห่งชาติเป็นประธาน ผู้แทนกระทรวงการคลัง
ผู้แทนสำนักงานอัยการสูงสุด ผู้แทนสำนักนายกรัฐมนตรี ผู้แทนบริษัท ผลิตไฟฟ้าราชบุรีโฮลดิ้ง จำกัด
เป็นกรรมการ และผู้แทน กฟผ. เป็นกรรมการและเลขานุการ
โดยมอบหมายให้คณะกรรมการดำเนินการฯ
มีอำนาจหน้าที่ในการกำกับดูแลแผนการระดมทุนจากภาคเอกชนในโครงการโรงไฟฟ้าราชบุรี

กฟผ. ได้จัดตั้ง บริษัท ผลิตไฟฟ้าราชบุรีโฮลดิ้ง จำกัด มีชื่อภาษาอังกฤษว่า Ratchaburi
Electricity Generating Holding Company Limited เมื่อวันที่ 7 มีนาคม 2543
ด้วยทุนจดทะเบียนเริ่มต้นที่เรียกชำระแล้ว 300 ล้านบาท โดยเป็นหุ้นสามัญจำนวน 30 ล้านหุ้น
มูลค่าหุ้นที่ตราไว้หุ้นละ 10 บาท กฟผ. ถือหุ้นร้อยละ 100 ต่อมาในวันที่ 18 สิงหาคม 2543
บริษัทฯ ได้จดทะเบียนเป็นบริษัทมหาชนจำกัด และจดทะเบียนเพิ่มทุนเป็น 14,500 ล้านบาท
และเมื่อวันที่ 11 ตุลาคม 2543 คณะกรรมการกำกับหลักทรัพย์และตลาดหลักทรัพย์ (กลต.)
อนุญาตให้เสนอขายหุ้นสามัญเพิ่มทุนครั้งแรกของบริษัทฯ ให้แก่ประชาชนทั่วไป
และตลาดหลักทรัพย์ฯรับหลักทรัพย์ของบริษัทฯ ให้เป็นหลักทรัพย์จดทะเบียนเมื่อวันที่ 13 ตุลาคม
2543 และในวันที่ 2 พฤศจิกายน 2543 หลักทรัพย์ของบริษัทฯ เข้าซื้อขายในตลาดหลักทรัพย์ฯ
เป็นวันแรก

2.2 การประกอบธุรกิจ

บริษัท ฯ มีลักษณะการประกอบธุรกิจในรูปของบริษัทโฮลดิ้ง ปัจจุบันได้ลงทุนในบริษัทย่อย 5 แห่ง คือ
บริษัท ผลิตไฟฟ้าราชบุรี จำกัด บริษัท ราชบุรีพลังงาน จำกัด บริษัท ราชบุรีแก๊ส จำกัด บริษัท
ราชอุดม เพาเวอร์ จำกัด และบริษัท ราชบุรี อัลลายแอนซ์ จำกัด และกิจการร่วมค้า 3 แห่ง คือ
บริษัท ไตร เอนเนอจี้ จำกัด บริษัท ราชบุรีเพาเวอร์ จำกัด และบริษัท สยาม เอทานอล
เอ็กซ์ปอร์ท จำกัด ทั้งนี้ บริษัทฯ ได้กำหนดทิศทางการดำเนินงาน และแผนกลยุทธ์ต่างๆ
ให้สอดคล้องกับเป้าหมายการพัฒนา และการขยายกิจการของบริษัทฯ
ที่มุ่งลงทุนในธุรกิจผลิตไฟฟ้าและธุรกิจที่เกี่ยวข้อง โดยบริษัทฯ
จะสนับสนุนเงินทุนให้เพียงพอต่อการดำเนินงานรวมทั้งมีส่วนร่วมในการกำหนดนโยบายและติดตามตรวจสอบการดำเนินงานของบริษัทที่ลงทุน
บริษัท ฯ มีรายได้หลักจากเงินปันผลของบริษัทย่อยในอัตราร้อยละ 100
ของกำไรสุทธิหลังจากหักเงินทุนสำรองตามกฎหมายและเงินทุนสำรองอื่น ๆ และบริษัทฯ
มีนโยบายจ่ายเงินปันผลให้กับนักลงทุนในอัตราไม่น้อยกว่าร้อยละ 40
ของกำไรสุทธิหลังจากหักเงินทุนสำรองตามกฎหมายและเงินทุนสำรองอื่น ๆ

เงื่อนไขในการจ่ายเงินปันผลของบริษัท ผลิตไฟฟ้าราชบุรี จำกัด
ซึ่งเป็นบริษัทย่อยหลักจะเป็นไปตามเกณฑ์การจ่ายเงินปันผลของบริษัทจำกัด กล่าวคือ
จะจ่ายเงินปันผลจากกำไรสุทธิหลังหักเงินสำรองตามกฎหมายแล้ว ทั้งนี้
จะต้องเป็นไปตามเงื่อนไขในสัญญาเงินกู้และจะต้องมีเงินสดคงเหลืออยู่ในบัญชีผู้กู้ยืมด้วย บริษัท
ผลิตไฟฟ้าราชบุรี จำกัด มีลักษณะการประกอบธุรกิจเช่นเดียวกับผู้ผลิตไฟฟ้าเอกชนรายอื่นๆ
รายได้หลักจะมาจากการขายไฟฟ้าตามสัญญาซื้อขายไฟฟ้าซึ่งได้ลงนามกับ กฟผ. เมื่อวันที่ 9 ตุลาคม
2543 จำนวน 2 สัญญา คือ สัญญาซื้อขายไฟฟ้าสำหรับโรงไฟฟ้าพลังความร้อน
และสัญญาซื้อขายไฟฟ้าสำหรับโรงไฟฟ้าพลังความร้อนร่วม สัญญาทั้ง 2 ฉบับมีอายุ 25 ปี

บริษัท ฯ ได้จัดตั้ง บริษัท ราชบุรีพลังงาน จำกัด เมื่อวันที่ 4 กันยายน 2544 โดยบริษัทฯ
ถือหุ้นร้อยละ 99.99 ด้วยทุนจดทะเบียน 10 ล้านบาท ปัจจุบันมีทุนจดทะเบียนชำระแล้ว 190
ล้านบาท มีวัตถุประสงค์เพื่อมุ่งเน้นการลงทุนในกิจการผลิตไฟฟ้าและธุรกิจที่เกี่ยวเนื่อง
โดยเฉพาะอย่างยิ่งการผลิตไฟฟ้าจากพลังงานทดแทน ซึ่งสอดคล้องกับเป้าหมาย
แผนการดำเนินงานของบริษัทฯ และนโยบาย Renewable Portfolio Standard (RPS)
ของรัฐบาล ทั้งนี้เพื่อมุ่งหวังที่จะสร้างมูลค่าเพิ่มให้แก่ผู้ถือหุ้นและสังคมโดยรวม ในปัจจุบัน บริษัท
ราชบุรีพลังงาน จำกัด มีโครงการพัฒนาด้านการผลิตไฟฟ้าจากพลังงานทดแทนและธุรกิจด้านพลังงาน
ได้แก่ โครงการติดตั้งเครื่องกำเนิดไฟฟ้าพลังน้ำขนาดเล็กท้ายเขื่อนชลประทาน4 แห่ง
และโครงการโรงงานผลิตแอลกอฮอล์

บริษัทฯ ลงทุนในบริษัท ไตร เอนเนอจี้ จำกัด ซึ่งเป็นผู้ดำเนินงานโรงไฟฟ้าไตร เอนเนอจี้
จังหวัดราชบุรี ขนาดกำลังผลิต 700 เมกะวัตต์ โดยผลิตและจำหน่ายไฟฟ้าให้ กฟผ.
ตามสัญญาซื้อขายไฟฟ้าระยะเวลา 20 ปี ด้วยการเข้าซื้อหุ้นสามัญบริษัท บ้านปู แก๊ส เพาเวอร์
จำกัด เมื่อวันที่ 14 พฤศจิกายน 2546 จำนวน 50 ล้านหุ้น มูลค่า 2,100 ล้านบาท ทั้งนี้ บริษัท
บ้านปู แก๊ส เพาเวอร์ จำกัด เป็นผู้ถือหุ้นร้อยละ 37.5 ในบริษัท ไตร เอนเนอจี้ จำกัด
การลงทุนดังกล่าวส่งผลให้บริษัทฯ ถือหุ้นในบริษัท บ้านปู แก๊ส เพาเวอร์ จำกัด ร้อยละ 99.99
และกลายเป็นผู้ถือหุ้นบริษัท ไตร เอนเนอจี้ จำกัด ในสัดส่วนร้อยละ 37.5
โดยมีกำลังผลิตในส่วนของบริษัทฯ เพิ่มขึ้นอีก 262.5 เมกะวัตต์ ขณะเดียวกันบริษัทฯ
ได้ลงนามในบันทึกข้อตกลงความร่วมมือในการดำเนินธุรกิจผลิตและจำหน่ายกระแสไฟฟ้ากับบริษัท
บ้านปู จำกัด (มหาชน) ปัจจุบันบริษัท บ้านปู แก๊ส เพาเวอร์ จำกัด เปลี่ยนชื่อเป็นบริษัท
ราชบุรีแก๊ส จำกัด

บริษัท ราชอุดม เพาเวอร์ จำกัด ก่อตั้งเมื่อวันที่ 20 พฤศจิกายน 2546 โดยบริษัทฯ ถือหุ้นร้อยละ
99.99 ปัจจุบันมีทุนจดทะเบียน 420.90 ล้านบาท วัตถุประสงค์เพื่อลงทุนถือหุ้นในบริษัท ราชบุรี
อัลลายแอนซ์ จำกัด ร้อยละ 99.99

บริษัท ราชบุรี อัลลายแอนซ์ จำกัด ก่อตั้งเมื่อวันที่ 9 มกราคม 2547
วัตถุประสงค์เพื่อร่วมลงทุนในธุรกิจผลิตไฟฟ้า ปัจจุบันมีทุนจดทะเบียน 420.20 ล้านบาท
เป็นผู้ถือหุ้นในบริษัท ราชบุรีเพาเวอร์ จำกัด ร้อยละ 25 ซึ่งดำเนินการธุรกิจผลิตไฟฟ้า
โดยจะก่อสร้างโรงไฟฟ้าพลังความร้อนร่วมจำนวน 2 ชุด ขนาดกำลังผลิตชุดละ 700 เมกะวัตต์
รวม 1,400 เมกะวัตต์ คิดเป็นกำลังการผลิตในส่วนของบริษัทเท่ากับ 350 เมกะวัตต์
ที่ตั้งโรงไฟฟ้าอยู่ในบริเวณโรงไฟฟ้าราชบุรี มีกำหนดจ่ายไฟฟ้าสำหรับชุดที่ 1 ในเดือนมีนาคม 2551
และชุดที่ 2 ในเดือนมิถุนายน 2551

โครงสร้างการถือหุ้น

บริษัท ฯ ได้เข้าลงทุนในบริษัทย่อย 5 บริษัท และ กิจการร่วมค้า 3 บริษัท
โดยมีสัดส่วนการถือหุ้นคิดเป็น 99.99 % ในบริษัทย่อย ได้แก่ คือ บริษัท ผลิตไฟฟ้าราชบุรี จำกัด
บริษัท ราชบุรีพลังงาน จำกัด บริษัท ราชบุรีแก๊ส จำกัด บริษัท ราชอุดม เพาเวอร์ จำกัด
และบริษัท ราชบุรี อัลลายแอนซ์ จำกัด สำหรับกิจการร่วมค้า ได้แก่ บริษัท ไตร เอนเนอจี้ จำกัด
บริษัท ราชบุรีเพาเวอร์ จำกัด และ บริษัท สยาม เอทานอล เอ็กซ์ปอร์ท จำกัด
ซึ่งมีสัดส่วนการถือหุ้นแตกต่างกันดังแผนภาพต่อไปนี้

2.3 โครงสร้างรายได้ตามสัญญาซื้อขายไฟฟ้า

ค่าไฟฟ้าที่ กฟผ. จ่ายให้กับบริษัท ผลิตไฟฟ้าราชบุรี จำกัด
ตามสัญญาซื้อขายไฟฟ้าจะต้องเพียงพอกับรายจ่ายในการดำเนินการและการชำระหนี้ นอกจากนี้
ยังต้องเพียงพอที่จะจ่ายผลตอบแทนให้กับผู้ถือหุ้นอีกด้วย
เช่นเดียวกับสัญญาซื้อขายไฟฟ้าของผู้ผลิตไฟฟ้าเอกชน (IPP) โครงสร้างรายได้พื้นฐานของบริษัท
ผลิตไฟฟ้าราชบุรี จำกัด ภายใต้สัญญาซื้อขายไฟฟ้าของโรงไฟฟ้าราชบุรี แบ่งออกเป็น 2 ส่วนหลัก ๆ
คือ

1.  ค่าความพร้อมจ่ายพลังไฟฟ้า (Availability Payment “AP”)

ค่าความพร้อมจ่ายพลังไฟฟ้า กำหนดขึ้นเพื่อให้ครอบคลุมค่าใช้จ่ายคงที่ทั้งหมด ซึ่งได้แก่
ค่าใช้จ่ายคงที่ในการดำเนินการและบำรุงรักษา ค่าใช้จ่ายบำรุงรักษาหลัก
ค่าใช้จ่ายในการขายและบริหาร การชำระคืนดอกเบี้ยเงินกู้และเงินกู้
และผลตอบแทนการลงทุนต่อผู้ถือหุ้น
โดยทั่วไปแล้วค่าความพร้อมจ่ายพลังไฟฟ้าจะขึ้นอยู่กับว่าโรงไฟฟ้ามีความพร้อมที่จะผลิตและจ่ายกระแสไฟฟ้าได้ตามที่
กฟผ. ต้องการโดยไม่คำนึงถึงว่า กฟผ. จะสั่งให้โรงไฟฟ้าจ่ายไฟฟ้าหรือไม่ก็ตาม

ค่าความพร้อมจ่ายพลังไฟฟ้าเต็ม (Full Availability Payment)
สำหรับโรงไฟฟ้าแต่ละโรงถูกกำหนดจากประมาณการต้นทุนคงที่ที่บริษัท ผลิตไฟฟ้าราชบุรี จำกัด
จะต้องมีขึ้นเนื่องจากการจัดการหาเงินทุนและเงินกู้เพื่อใช้ตามสัญญาจะซื้อจะขายทรัพย์สิน
และเพื่อปฏิบัติการและบำรุงรักษาโรงไฟฟ้าทุกโรงให้ได้กำลังผลิตตามสัญญา
ซึ่งส่วนประกอบบางส่วนของค่าใช้จ่ายคงที่ดังกล่าวจะมีการปรับตามดัชนีที่ระบุไว้เพื่อครอบคลุมค่าใช้จ่ายที่เพิ่มขึ้นเนื่องจากเงินเฟ้อการผันผวนของค่าเงินบาทไทยต่อเงินดอลล่าร์สหรัฐ
และการผันผวนของอัตราดอกเบี้ย Minimum Lending Rate (MLR) ต้นทุนคงที่จะประกอบด้วย

1.  ค่าใช้จ่ายเกี่ยวกับการชำระหนี้ รวมถึงการชำระคืนเงินต้น ดอกเบี้ย
    และค่าธรรมเนียมเงินกู้ต่างๆ ทุกงวด
    โดยค่าใช้จ่ายส่วนดอกเบี้ยจ่ายจะอ้างอิงกับอัตราดอกเบี้ย MLR

2.  อัตราผลตอบแทนการลงทุนในบริษัท ผลิตไฟฟ้าราชบุรี จำกัด

3.  ชิ้นส่วนอุปกรณ์และการให้บริการบำรุงรักษาหลัก
    เมื่อมีชิ้นส่วนอุปกรณ์ที่นำเข้าจากต่างประเทศจะมีการปรับราคาตามดัชนีมูลค่าหน่วยการผลิต
    (MUV)
    ที่ประกาศเป็นรายปีโดยธนาคารโลกและตามอัตราแลกเปลี่ยนระหว่างเงินบาทและเงินเหรียญสหรัฐ
    สำหรับชิ้นส่วนอุปกรณ์ที่จัดหาได้ภายในประเทศและค่าบริการจะมีการปรับราคาตามดัชนีราคาผู้บริโภคไทย

4.  ค่าปฏิบัติการ ค่าบำรุงรักษา และค่าบริการคงที่ จะมีการปรับราคาตามดัชนีราคาผู้บริโภคไทย

5.  ค่าประกันภัยตามที่กำหนด

    2.  ค่าพลังงานไฟฟ้า (Energy Payment)

ค่าพลังงานไฟฟ้าถูกกำหนดขึ้นเพื่อเป็นการชดเชยให้กับบริษัท ผลิตไฟฟ้าราชบุรี จำกัด
สำหรับพลังงานไฟฟ้าสุทธิที่ผลิตได้และนำส่งให้ กฟผ. ในแต่ละเดือน
ค่าพลังงานไฟฟ้ามีส่วนประกอบหลักสองส่วนคือ

1.  ค่าเชื้อเพลิง (Fuel Payment)

2.  ค่าใช้จ่ายผันแปรในการปฏิบัติการและบำรุงรักษา(Variable Operating and
    Maintenance Payment)

สำหรับโครงสร้างรายได้ของบริษัท ไตรเอนเนอจี้ จำกัด ซึ่งบริษัท ราชบุรีแก๊ส จำกัด
ถือหุ้นอยู่ร้อยละ 37.5 ในส่วนของค่าความพร้อมจ่ายพลังไฟฟ้า ถูกแบ่งออกเป็น 2 ส่วนคือ
ค่าความพร้อมจ่ายพลัง ไฟฟ้าส่วนที่ 1 จะครอบคลุมในส่วนของเงินลงทุนทั้งหมด
และค่าความพร้อมจ่ายส่วนที่ 2 จะครอบคลุมรายจ่ายคงที่ เช่น ค่าบำรุงรักษา
ค่าปฏิบัติการเดินเครื่อง เป็นต้น สำหรับค่าพลังงานไฟฟ้ามีลักษณะเหมือนกับบริษัท ผลิตไฟฟ้าราชบุรี
จำกัด

โครงสร้างรายได้ของบริษัทฯ ปี 2546-2547

+-------------------+-----------------+------+------+-----+------+----+
| ประเภทของรายได้    | ดำเนินการโดย     | การ  | ร    |     |      |    |
|                   |                 | ถือหุ้น | ายได้ |     |      |    |
|                   |                 |      |      |     |      |    |
|                   |                 | ของบ |      |     |      |    |
|                   |                 | ริษัทฯ |      |     |      |    |
+-------------------+-----------------+------+------+-----+------+----+
|                   |                 |      | 2547 |     | 2546 |    |
+-------------------+-----------------+------+------+-----+------+----+
|                   |                 | ร    | ล้า   | ร้อ  | ล้า   | ร  |
|                   |                 | ้อยละ | นบาท | ยละ | นบาท | ้อย |
|                   |                 |      |      |     |      | ละ |
+-------------------+-----------------+------+------+-----+------+----+
| รายได้ค่าขายไฟฟ้า    | บริษัท            | 9    | 1    | 28  | 1    | 3  |
|                   | ผลิตไฟฟ้าราชบุรี    | 9.99 | 1,41 | .25 | 1,89 | 3. |
| -   ค่าค           | จำกัด            |      | 8.17 |     | 7.43 | 23 |
| วามพร้อมจ่ายพลังไฟฟ้า |                 |      |      | 70  |      |    |
|                   |                 |      | 2    | .01 | 2    | 6  |
| -   ค่าพลังงานไฟฟ้า  |                 |      | 8,29 |     | 3,63 | 6. |
|                   |                 |      | 5.86 |     | 0.88 | 00 |
+-------------------+-----------------+------+------+-----+------+----+
| รายได้ค่าบริการ      | บมจ.ผล          |      | 2    | 0   | 2.22 | 0. |
|                   | ิตไฟฟ้าราชบุรีโฮลดิ้ง |      | 9.53 | .07 |      | 01 |
+-------------------+-----------------+------+------+-----+------+----+
| ส่วนแบ่งกำไร(ขาดทุน) | บริษัท ไ          | 3    | 44   | 1   | 9    | 0. |
|                   | ตร เอนเนอจี้ จำกัด | 7.50 | 2.11 | .09 | 4.52 | 26 |
| ในกิจการร่วมค้า      |                 |      |      |     |      |    |
|                   | บริษัท            | 2    | (34  | (0. | -    | -  |
|                   | ราชบุรีเพาเวอร์    | 5.00 | .05) | 08) |      |    |
|                   | จำกัด            |      |      |     | -    | -  |
|                   |                 | 1    | (0   | (0. |      |    |
|                   | บริษัท สยาม       | 5.00 | .16) | 00) |      |    |
|                   | เอทานอล         |      |      |     |      |    |
|                   | เอ็กซ์ปอร์ท จำกัด   |      |      |     |      |    |
+-------------------+-----------------+------+------+-----+------+----+
| ดอกเบี้ยรับ          | บมจ.ผล          | 9    | 3    | 0   | 2    | 0. |
|                   | ิตไฟฟ้าราชบุรีโฮลดิ้ง | 9.99 | 4.25 | .08 | 2.64 | 06 |
|                   |                 |      |      |     |      |    |
|                   | บริษัท            | 9    | 11   | 0   | 12   | 0. |
|                   | ผลิตไฟฟ้าราชบุรี    | 9.99 | 8.94 | .29 | 8.21 | 36 |
|                   | จำกัด            |      |      |     |      |    |
|                   |                 | 9    | 2.42 | 0   | 2.60 | 0. |
|                   | บริษัท            | 9.99 |      | .01 |      | 01 |
|                   | ราชบุรีพลังงาน     |      | 0.28 |     | 0.07 |    |
|                   | จำกัด            |      |      | 0   |      | -  |
|                   |                 |      |      | .01 |      |    |
|                   | บริษัท ราชอุดม     |      |      |     |      |    |
|                   | เพาเวอร์ จำกัด    |      |      |     |      |    |
+-------------------+-----------------+------+------+-----+------+----+
| อื่น ๆ              | บมจ.ผล          | 9    | 0.12 | 0   | 0.10 | -  |
|                   | ิตไฟฟ้าราชบุรีโฮลดิ้ง | 9.99 |      | .00 |      |    |
|                   |                 |      | 108  |     | 2    | 0. |
|                   | บริษัท            | 9    | .95* | 0   | 4.96 | 07 |
|                   | ผลิตไฟฟ้าราชบุรี    | 9.99 |      | .27 |      |    |
|                   | จำกัด            |      | 0.01 |     | 0.07 | -  |
|                   |                 |      |      | 0   |      |    |
|                   | บริษัท            |      |      | .00 |      |    |
|                   | ราชบุรีพลังงาน     |      |      |     |      |    |
|                   | จำกัด            |      |      |     |      |    |
+-------------------+-----------------+------+------+-----+------+----+
| รวมรายได้          |                 |      | 4    | 100 | 3    | 10 |
|                   |                 |      | 0,41 | .00 | 5,80 | 0. |
|                   |                 |      | 6.43 |     | 3.70 | 00 |
+-------------------+-----------------+------+------+-----+------+----+

* เป็นรายได้ค่า Warranty Claim จำนวน 81.75 ล้านบาท

2.4 ความคืบหน้าของการดำเนินการตามเป้าหมาย

2.4.1 บริษัท ผลิตไฟฟ้าราชบุรี จำกัด

บริษัท ผลิตไฟฟ้าราชบุรี จำกัด เป็นบริษัทแกนในการดำเนินธุรกิจผลิตไฟฟ้า
โดยรับโอนทรัพย์สินของโครงการโรงไฟฟ้าราชบุรี จาก กฟผ. เมื่อวันที่ 31 ตุลาคม 2543
ได้แก่โรงไฟฟ้าพลังความร้อนจำนวน 2 เครื่อง กำลังการผลิตเครื่องละ 735 เมกะวัตต์
ทรัพย์สินที่ใช้ร่วมกัน ที่ดิน และทรัพย์สินอื่นๆ และในระหว่างปี 2545
ได้รับโอนโรงไฟฟ้าพลังความร้อนร่วมจาก กฟผ. จำนวน 3 ชุด กำลังการผลิตชุดละ 725
เมกะวัตต์ โดยชุดที่ 1 และ 2 รับโอนเมื่อวันที่ 18 เมษายน 2545 และชุดที่ 3 เมื่อวันที่ 1
พฤศจิกายน 2545 ทำให้มีกำลังผลิตติดตั้งรวมทั้งสิ้น 3,645 เมกะวัตต์
จึงเป็นบริษัทเอกชนที่มีโรงไฟฟ้าขนาดใหญ่ที่สุดในประเทศไทย

2.4.2 บริษัท ราชบุรีพลังงาน จำกัด

ปัจจุบัน บริษัท ราชบุรีพลังงาน จำกัด
มีแผนจะดำเนินโครงการติดตั้งเครื่องกำเนิดไฟฟ้าพลังน้ำขนาดเล็กที่เขื่อนกรมชลประทานรวม 4
โครงการ ได้แก่เขื่อนป่าสักชลสิทธิ์ จังหวัดลพบุรี เขื่อนเจ้าพระยา จังหวัดชัยนาท
เขื่อนคลองท่าด่าน จังหวัดนครนายก และเขื่อนนเรศวร จังหวัดพิษณุโลก
ปัจจุบันอยู่ระหว่างการรอพิจารณาให้สัมปทานจากกรมชลประทาน กระทรวงเกษตรและสหกรณ์
นอกจากนี้ บริษัท ราชบุรีพลังงาน จำกัด ยังได้ร่วมลงทุนร้อยละ 15 ในบริษัท สยาม เอทานอล
เอ็กซ์ปอร์ท จำกัด เมื่อวันที่ 23 กันยายน 2547
เพื่อทำการก่อสร้างโรงงานผลิตแอลกอฮอล์เพื่อการส่งออก มีกำลังการผลิต 30 ล้านลิตรต่อปี
ผลจากการร่วมทุนดังกล่าว ทำให้บริษัท ราชบุรีพลังงาน จำกัด
ได้รับสิทธิเป็นผู้ศึกษาและพัฒนาโครงการนำน้ำเสียที่ได้จากขบวนการผลิตแอลกอฮอล์มาผลิตเป็นก๊าซชีวภาพเพื่อนำไปใช้เป็นเชื้อเพลิงในการผลิตไฟฟ้าในอนาคตซึ่งเป็นธุรกิจหลักของบริษัท
โดยแผนการดำเนินงานจะเริ่มก่อสร้างโรงงานผลิตแอลกอฮอล์ในเดือนมกราคม 2548
โดยคาดว่าจะสามารถทำการผลิตแอลกอฮอล์ได้ประมาณต้นปี 2549

2.4.3 บริษัท ราชบุรีแก๊ส จำกัด

บริษัท บ้านปู แก๊ส เพาเวอร์ จำกัด ได้เปลี่ยนชื่อบริษัทเป็น บริษัท ราชบุรีแก๊ส จำกัด เมื่อวันที่ 8
มกราคม 2547 ณ.สิ้นปี 2547 บริษัท ราชบุรีแก๊ส จำกัด ถือหุ้นในบริษัท ไตร เอนเนอจี้ จำกัด
ในสัดส่วนร้อยละ 37.5 ในปี 2547 บริษัท ราชบุรี แก๊ส จำกัด ได้รับเงินปันผลในเดือนมิถุนายน
พ.ศ. 2547 จำนวนเงิน 104.51 ล้านบาท และในเดือนธันวาคม พ.ศ. 2547 จำนวนเงิน
137.12 ล้านบาท

4.  บริษัท ราชอุดม เพาเวอร์ จำกัด

บริษัทฯ ถือหุ้นร้อยละ 99.99 ในบริษัท ราชอุดม เพาเวอร์ จำกัด
มีวัตถุประสงค์เพื่อลงทุนในธุรกิจเกี่ยวกับพลังงานไฟฟ้า ได้แก่ บริษัท ราชบุรี อัลลายแอนซ์ จำกัด
ซึ่งถือหุ้นสัดส่วนร้อยละ 25 ในบริษัท ราชบุรี เพาเวอร์ จำกัด
ซึ่งเป็นผู้พัฒนาโครงการโรงไฟฟ้าพลังความร้อนร่วม 2 ชุดขนาดกำลังการผลิตชุดละ 700 เมกะวัตต์
ตั้งอยู่ภายในพื้นที่เดียวกันกับโรงไฟฟ้าของบริษัท ผลิตไฟฟ้าราชบุรี จำกัด
ซึ่งปัจจุบันอยู่ระหว่างการพัฒนาโครงการ โดยคาดว่าจะสามารถเดินเครื่องในเชิงพาณิชย์ชุดที่ 1
ได้ในเดือน มีนาคม 2551 และชุดที่ 2 ในเดือนมิถุนายน 2551